Mesajul lui Mario Fresh a stârnit multe reacții în mediul online, mai ales că artistul și-a șters toate fotografiile cu iubita sa, Alexia Eram.
Mario Fresh, talentatul cântăreț în vârstă de 24 de ani, și-a surprins fanii și urmăritorii de pe rețelele de socializare. Artistul a luat o decizie radicală, ștergând toate pozele de pe contul său, inclusiv cele în care apărea alături de iubita sa, Alexia Eram. Această acțiune a declanșat imediat speculații și întrebări din partea fanilor, dar artistul a revenit cu un mesaj emoționant, adresat direct susținătorilor săi.
Mario Fresh este cunoscut pentru cariera sa muzicală înfloritoare și pentru impactul pe care îl are în mediul online. Cu milioane de vizualizări la piesele sale de pe YouTube și cu peste 572.000 de urmăritori pe Instagram, artistul se bucură de o popularitate considerabilă în rândul publicului său. Decizia surprinzătoare de a șterge toate pozele de pe Instagram a fost o schimbare radicală pentru Mario Fresh, însă artistul a revenit rapid cu un mesaj dedicat fanilor săi. În acest mesaj, el și-a exprimat recunoștința pentru susținerea pe care o primește din partea fanilor și pentru impactul pe care aceștia îl au asupra carierei sale.
"Voi sunteți energia și inspirația care mă determină să fiu mai bun în fiecare zi. Datorită vouă, îmi reamintesc de fiecare dată când urc pe scenă de ce fac ceea ce fac. Pentru zâmbete. Pentru căldură", a scris Mario Fresh în mesajul său. "Pentru că muzica ne apropie oricât am fi de diferiți și ne face să simțim. Fără voi, n-aș fi cunoscut niciodată bucuria reală a unui artist când piesa lui răsună din mii de alte voci. Am crescut cu voi, vă iubesc și vă datorez ceea ce trăiesc astăzi. 🙏 Un capitol frumos se termină aici. Urmează noi începuturi. Stați cu mine!💙", a scris artistul pe social media.
Cu toate acestea, Mario Fresh nu a explicat și de ce a șters toate imaginicile cu Alrexia Eram, iubita sa cu care este într-o relație de câțiva ani buni.